குறிப்பு: மு. இராமனாதன் அவர்கள் தின்னை, தினமனி, காலச்சுவடு போன்றத் தளங்களில் எழுதிவருகிறார். ஆசிரியர் திரு. வெங்கட் அவர்கள் அ முதல் ஔ வரை வகுப்பில் பாடம் நடத்த உதவிய அனைத்து நண்பர்களையும் நினைவு கூர்கிறேன். அவர்கள் பக்கபலம், என்னை மேலும் ஆர்வத்துடன் பாடத்தை நடத்த உதவியது. வாழ்க்கை எனக்குப் பல நல்ல நண்பர்களை தமிழ் வகுப்பின் வாயிலாக அறிமுகப்படுத்தியது. குழந்தைகளைப் பற்றி எழுத இந்த இடம் போதாது. அவர்கள் காட்டிய ஆர்வமும், வீட்டுப்பாடங்களை முடிப்பதற்கு எடுத்துக்கொண்ட சிரத்தையும், நேரந் தவறாமையும், வகுப்பு ஒழுங்கும், சொல்லிப் சொல்லிப் பாராட்டப்பட வேண்டியது. "வெங்கட் அங்கிள், அங்கிள் வெங்கட்" என்று மாறி மாறி அவர்கள் கூப்பிட வாஞ்சைக்கு அன்பைத் தவிர என்னிடம் வேறு எதுவும் இல்லை. குழந்தைகளிடம் நான் கற்றுக்கொண்டது ஏராளம். "உங்கள் குழந்தைகள் உங்களின் குழந்தைகள் அல்ல. அவர்களுக்கு தனியாக எண்ணங்கள் உண்டு" என்று கலீல் ஜிப்ரான் சொன்னதை நான் அனுபவப்பூர்வமாக உணர்ந்தேன். "நிலா நிலா ஓடி வா" பாடலை சொல்லித் தரும் போது "நடு வீட்டில் வைத்து வா, நல்ல துதி செய்து வா" என்ற வரிக்கு, "யாருடைய வீட்டில்" என்று கேட்ட சாஹூலுக்குப் பதில் சொல்ல முடியாமல் நான் நின்றது இன்றளவும் மறக்கவில்லை. நான் படித்த காலத்தில் ஏன் அப்படி கேற்க தோன்றவில்லை என்று இப்போது தோன்றுகிறது. குழந்தைகளின் சிந்தனை ஓட்டத்திற்கு அளவுகோலிட முயல்வது தவறு என்பது நான் கற்றுக் கொண்ட பாடம். இன்று அவர்கள், கண்ணில் படும் தமிழ் வார்த்தைகளை எல்லாம் படிக்க முற்படும் போது, விடைத்தாள்களில் தங்கள் பெயர்களைப் பிடிவாதமாகத் தமிழிலேயே எழுத முயற்சிப்பதைக் காணும் போது, ஒரு நல்ல எதிர்காலத்திற்கான முதல் அடியை எடுத்து வைக்க உதவிய நிறைவு ஏற்படுகிறது.  அதே நேரத்தில், வருங்காலத்தில் மேலும் சிறப்புடன் இந்த பணியை செய்ய முடியும் என்ற நம்பிக்கையும் தைரியமும் பிறக்கிறது.